BILAG II

1. INDHOLD OG DATAFORMAT

Indholdet og dataformatet af det europæiske køretøjsregister (»EVR«) er anført i følgende tabel.

Tabel 1

Parametre for EVR

Parameternummer Parameternavn Beskrivelse Format Obligatorisk/valgfri 1 Identificering af køretøjer 1.1 Det europæiske køretøjsnummer Det europæiske køretøjsnummer. Numerisk identifikationskode som defineret i tillæg 6. Se tillæg 6 (1) Obligatorisk 1.2 Tidligere køretøjsnummer Tidligere nummer (for evt. tidligere registreret køretøj) Obligatorisk (hvis relevant) 2 Registreringsmedlemsstat 2.1 Registreringsmedlemsstat Den medlemsstat, hvor køretøjet er registreret Kode med 2 bogstaver (*1) Obligatorisk 3 Medlemsstater, hvor køretøjet er godkendt 3.1 Anvendelsesområde Feltet udfyldes automatisk af systemet baseret på værdierne for parameter 11.4. Tekst Feltet udfyldes automatisk af systemet baseret på værdierne for parameter 11.4. 4 Yderligere betingelser 4.1 Yderligere betingelser for køretøjet Identifikation af gældende bilaterale eller multilaterale aftaler såsom RIC, RIC, TEN, TEN-CW, TEN-GE, … Tekst Obligatorisk (hvis relevant) 5 Fremstilling 5.1 Fremstillingsår Det år, hvor køretøjet forlod fabrikken. ÅÅÅÅ Obligatorisk 5.2 Fremstillingsserienummer Fremstillingsserienummer som angivet på køretøjets stel. Tekst Valgfrit 5.3 ERATV-henvisning Identifikation i ERATV af den godkendte (2) køretøjstype (eller version eller variant), som køretøjet er i overensstemmelse med. Alfanumerisk(e) kode(r) Obligatorisk (hvis en sådan forefindes) 5.4 Serie Identifikation af den serie, som køretøjet er en del af. Tekst Obligatorisk (hvis relevant) 6 Henvisninger til »EF«-verifikationserklæringer (3) 6.1 Dato for »EF«-erklæring Dato for »EF«-verifikationserklæring Dato (ÅÅÅÅMMDD) Obligatorisk (hvis en sådan forefindes) 6.2 Henvisning til »EF«-erklæring Henvisningen til »EF«-verifikationserklæringen For eksisterende køretøjer: tekst. For nye køretøjer: alfanumerisk kode baseret på EIN, se tillæg 2 Obligatorisk (hvis en sådan forefindes) 6.3 »EF«-verifikationserklærings udstedende organ (ansøgeren) 6.3.1 Organisationens navn Tekst Obligatorisk (hvis en sådan forefindes) 6.3.2 Registreret virksomhedsnummer Tekst Obligatorisk (hvis en sådan forefindes) 6.3.3 Adresse Organisationens adresse, gade og nummer Tekst Obligatorisk (hvis en sådan forefindes) 6.3.4 By Tekst Obligatorisk (hvis en sådan forefindes) 6.3.5 Landekode Kode med 2 bogstaver (*1) Obligatorisk (hvis en sådan forefindes) 6.3.6 Postnummer Alfanumerisk kode Obligatorisk (hvis en sådan forefindes) 6.3.7 E-mailadresse E-mail Obligatorisk (hvis en sådan forefindes) 6.3.8 Organisationskode Alfanumerisk kode Obligatorisk (hvis en sådan forefindes) 7 Ejer Angivelse af køretøjets ejer 7.1 Organisationens navn Tekst Obligatorisk 7.2 Registreret virksomhedsnummer Tekst Obligatorisk 7.3 Adresse Tekst Obligatorisk 7.4 By Tekst Obligatorisk 7.5 Landekode Kode med 2 bogstaver (*1) Obligatorisk 7.6 Postnummer Alfanumerisk kode Obligatorisk 7.7 E-mailadresse E-mail Obligatorisk 7.8 Organisationskode Alfanumerisk kode Obligatorisk 8 Ihændehaver Identifikation af køretøjets ihændehaver 8.1 Organisationens navn Tekst Obligatorisk 8.2 Registreret virksomhedsnummer Tekst Obligatorisk 8.3 Adresse Tekst Obligatorisk 8.4 By Tekst Obligatorisk 8.5 Landekode Kode med 2 bogstaver (*1) Obligatorisk 8.6 Postnummer Alfanumerisk kode Obligatorisk 8.7 E-mailadresse E-mail Obligatorisk 8.8 Organisationskode Alfanumerisk kode Obligatorisk 8.9 Ejeridentifikationsmærke Alfanumerisk kode Obligatorisk 9 Vedligeholdelsesansvarlig enhed Angivelse af den vedligeholdelsesansvarlige enhed 9.1 Organisationens navn Tekst Obligatorisk 9.2 Registreret virksomhedsnummer Tekst Obligatorisk 9.3 Adresse Tekst Obligatorisk 9.4 By Tekst Obligatorisk 9.5 Landekode Kode med 2 bogstaver (*1) Obligatorisk 9.6 Postnummer Alfanumerisk kode Obligatorisk 9,7 E-mailadresse E-mail Obligatorisk 9.8 Organisationskode Alfanumerisk kode Obligatorisk 10 Registreringsstatus 10.1 Registreringsstatus (se tillæg 3) 2-cifret kode Obligatorisk 10.2 Dato for registreringsstatus Dato for registreringsstatus Dato (ÅÅÅÅMMDD) Obligatorisk 10.3 Registreringsstatus, begrundelse Tekst Obligatorisk (hvis relevant) 11 Køretøjsomsætningstilladelser (4) (5) 11.1 Navn på tilladelsesudstedende enhed Enhed (den nationale sikkerhedsmyndighed eller agenturet), der har udstedt omsætningstilladelse Tekst Obligatorisk 11.2 Tilladelsesudstedende enheds medlemsstat Tilladelsesudstedende enheds medlemsstat Kode med 2 bogstaver (*1) Obligatorisk 11.3 Europæisk identifikationsnummer (EIN) Harmoniseret godkendelseskode for ibrugtagning genereret af tilladelsesudstedende enhed Godkendelsesnummer For nye køretøjer: Alfanumerisk kode baseret på EIN, se tillæg 2. Obligatorisk 11.4 Anvendelsesområde Som anført i den udstedte køretøjstilladelse. Tekst Obligatorisk 11.5 Dato for tilladelse Dato (ÅÅÅÅMMDD) Obligatorisk 11.6 Tilladelsen gyldig indtil (hvis anført) Dato (ÅÅÅÅMMDD) Obligatorisk (hvis relevant) 11.7 Dato for suspension af tilladelse Dato (ÅÅÅÅMMDD) Obligatorisk (hvis relevant) 11.8 Dato for tilbagekaldelse af tilladelse Dato (ÅÅÅÅMMDD) Obligatorisk (hvis relevant) 11.9 Betingelserne for anvendelse af køretøjet og andre begrænsninger for benyttelsen af køretøjet 11.9.1 Betingelser for anvendelse og begrænsninger med kode Betingelser for anvendelse og begrænsninger for benyttelsen af køretøjet Liste over koder (se tillæg 1). Obligatorisk (hvis relevant) 11.9.2 Betingelser for anvendelse og begrænsninger uden kode Betingelser for anvendelse og begrænsninger for benyttelsen af køretøjet Tekst Obligatorisk (hvis relevant) 12 Supplerende felter (6)

2. OPBYGNING

2.1. Det europæiske køretøjsregisters opbygning

2.1.1. Datasøgning og forespørgsler (DSC)

DSC-funktionen gennemføres af agenturet via et centralt webbaseret redskab og en grænseflade for kommunikation mellem to maskiner. Denne funktion muliggør søgning i og forespørgsler af data i EVR efter autentifikation.

DSC-funktionen skal gøre registreringsenhederne i stand til at uddrage værdierne for parametre i tabel 1 for deres registrerede køretøjer.

2.1.2. Oprettelse og forvaltning af brugere (UCA)

UCA-funktionen skal gennemføres via et centralt webbaseret redskab oprettet af agenturet. Denne funktion giver personer og organisationer mulighed for at anmode om adgang til EVR-data og kompetente registreringsenheder (»RE«) mulighed for at oprette og forvalte adgangsrettigheder.

2.1.3. Forvaltning af referencedata (RDA)

RDA-funktionen gennemføres via et centralt webbaseret redskab oprettet af agenturet. Funktionen giver registreringsenheder og agenturet mulighed for at forvalte de fælles referencedata.

2.1.4. Ansøgning, registrering og lagring af data (ARS)

ARS-funktionen gør det muligt for ihændehavere, efter autentifikation, at indsende ansøgninger om registrering eller ajourføring af en eksisterende registrering til den udvalgte registreringsenhed via et webbaseret værktøj, der anvender en harmoniseret e-formular (se tillæg 4). Denne funktion skal også give registreringsenheden mulighed for at registrere registreringsoplysningerne. Sættet af registreringer for en given medlemsstat benævnes køretøjsregistret i denne medlemsstat.

Medlemsstaterne kan beslutte at anvende den centrale ARS-funktion (C-ARS) fra agenturet eller kan selv gennemføre ARS-funktionen på en decentral måde. I sidstnævnte tilfælde sikrer den pågældende medlemsstat og agenturet, at der er kompatibilitet og kommunikation mellem de decentrale ARS-funktioner (D-ARS) og de centrale funktioner (DSC, UCA og RDA).

Den centraliserede ARS-funktion skal give mulighed for forudbestilling og forvaltning af køretøjsnumre. Forudbestillingen skal give mulighed for, at ansøgeren eller ihændehaveren kan forhåndsindgive de oplysninger, der kræves i e-formularen.

2.2. Anvendelighed

EVR-funktionerne skal være tilgængelige for brugere med de mest almindeligt anvendte browsere og på alle Unionens officielle sprog.

2.3. Tilgængelighed

Som hovedregel skal EVR være permanent tilgængelig med et mål for systemets tilgængelighed på 98 %.

Men i tilfælde af et svigt uden for almindelige åbningstider — mandag til fredag fra 07.00 til 20.00 CET — skal genetableringen af tjenesten dog først iværksættes på næste arbejdsdag efter svigtet. Under vedligeholdelse skal systemet så vidt muligt være tilgængeligt.

2.4. Serviceniveau

En helpdesk yder support til brugerne inden for normal kontortid vedrørende spørgsmål om brug af systemet og til registreringsenhederne om systemets funktion.

Agenturet stiller et testmiljø til rådighed for det europæiske køretøjsregister.

2.5. Kontrol af ændringer

Agenturet opstiller en procedure for kontrol af ændringer for EVR.

2.6. Dataintegritet

EVR skal sikre passende dataintegritet.

2.7. Forudgående kontrol

EVR-systemet skal udføre automatisk kontrol af data, der indtastes i e-formularen, herunder kontrol mod EVR-køretøjsregistreringer, fuldstændighedskontrol og kontrol af de indtastede datas format.

2.8. Lettere anvendelse i Unionen af køretøjer registreret i tredjelande

Agenturet kan implementere DSC-funktionen, så relevante enheder i tredjelande kan få adgang til passende EVR-data, hvis dette er fastsat i en international aftale, som Den Europæiske Union er part i.

Agenturet kan give enheder i tredjelande adgang til EVR-funktioner, hvis dette er fastsat i en international aftale, som Den Europæiske Union er part i.

3. DRIFT

3.1. Brug af EVR

EVR anvendes til følgende formål:

— kontrol af, om et køretøj er behørigt registreret og registreringsstatus

— forespørgsler vedrørende omsætningstilladelser, herunder den tilladelsesudstedende enhed, anvendelsesområde, betingelser for brug og andre begrænsninger

— indhentning af henvisningen til den godkendte køretøjstype, som køretøjet er i overensstemmelse med

— identifikation af den ihændehaver, ejer eller enhed, som er ansvarlig for vedligeholdelse.

3.2. Registrering af køretøjer

3.2.1. Almindelige bestemmelser

1. Et køretøj skal efter at have indhentet køretøjsomsætningstilladelse, og før det idriftsættes, registreres i EVR efter anmodning fra ihændehaveren. Ihændehaveren skal udfylde e-formularen og indgive ansøgningen om registrering i en medlemsstat efter eget valg inden for anvendelsesområdet. Efter anmodning fra ansøgeren eller ihændehaveren tilbyder den medlemsstat, som er valgt til registrering af køretøjet, procedurer til forudbestilling af et køretøjsnummer.

2. For et givet køretøj kan der kun findes én gyldig registrering i EVR. Et køretøj uden gyldig registrering kan ikke sættes i drift.

3. Når registreringen har fundet sted, tildeles køretøjet et europæisk køretøjsnummer (EVN) af registreringsenheden i den medlemsstat, hvor det er registreret. EVN skal være i overensstemmelse med de regler, der er fastsat i tillæg 6. Hvis ansøgeren eller ihændehaveren — på deres anmodning — har modtaget et forudbestilt køretøjsnummer, anvendes dette køretøjsnummer ved den første registrering.

4. EVN kan ændres i de tilfælde, der er anført i punkt 3.2.2.8 og 3.2.2.9.

5. For køretøjer, der kommer ind i Unionens jernbanesystem fra tredjelande og registreres i et køretøjsregister, der ikke er i overensstemmelse med dette bilag eller ikke er tilknyttet EVR, skal ihændehaveren indgive ansøgningen om registrering til den første medlemsstat, hvor køretøjet tænkes anvendt på Unionens jernbanesystem.

6. Rullende materiel, der tages i brug for første gang i et tredjeland, og som er beregnet til brug inden for Den Europæiske Union som led i det fælles vognmateriel til brug på sporvidden 1 520, registreres ikke i EVR. I overensstemmelse med artikel 47, stk. 7, i direktiv (EU) 2016/797 skal det dog være muligt at hente oplysninger om ihændehaveren af det pågældende køretøj, enheden med ansvar for dets vedligeholdelse og begrænsningerne for benyttelsen af køretøjet.

7. Hvis det er fastsat i en international aftale, som Den Europæiske Union er part i, skal køretøjer, der kommer ind i Unionens jernbanesystem fra tredjelande og registreres i et køretøjsregister tilknyttet EVR (via DSC-funktionen), i overensstemmelse med dette bilag kun registreres i dette køretøjsregister.

8. For hvert køretøj skal EVR omfatte henvisning til alle tilladelser udstedt for køretøjet og til ikkemedlemsstater, hvor køretøjet har tilladelse til international trafik, jf. bilag G til konventionen om internationale jernbanebefordringer, og de tilknyttede betingelser for anvendelse og andre begrænsninger.

9. Registreringsenheden træffer rimelige foranstaltninger til at sikre, at data, som indføres i EVR, er korrekte. Registreringsenheden kan til dette formål anmode om oplysninger fra andre registreringsenheder, i særdeleshed når den ihændehaver, som ansøger om registrering, er etableret i en anden medlemsstat. Registreringsenheden kan beslutte at suspendere et køretøjs registrering i behørigt begrundede tilfælde.

10. Hvis enten den nationale sikkerhedsmyndighed eller agenturet mener, der er en begrundet sag for suspension af et køretøjs registrering i henhold til artikel 54 i Kommissionens gennemførelsesforordning (EU) 2018/545 ( 7 ) , anmoder de registreringsenheden om at suspendere den. Registreringsenheden suspenderer straks registreringen efter en sådan anmodning.

11. Ihændehaveren indgiver ansøgninger om registrering via den elektroniske webbaserede formular til den kompetente registreringsenhed. Den webbaserede formular og instrumentbrættet stilles til rådighed som en del af ARS og er tilgængelig efter autentifikation.

12. Ansøgninger om registrering kan vedrøre et enkelt køretøj eller en række køretøjer.

13. I nogle sager om registrering kan medlemsstaterne kræve, at registreringsansøgningen skal vedhæftes elektronisk dokumentation. Med henblik herpå offentliggør registreringsenheden listen over den støttedokumentation, der kræves for de enkelte registreringer.

14. Ud over de data, der er omhandlet i tabel 1, kan medlemsstaterne kræve yderligere områder, der skal angives i ansøgningen om registrering; med henblik herpå offentliggør registreringsenheden en liste over sådanne områder.

15. EVR skal give ihændehaveren og registreringsenheden mulighed for at gennemgå ansøgningerne om registrering i systemet og deres tilknyttede bilag og at levere oplysninger vedrørende ændringer til fortegnelsen over registreringer og ændringer af registreringer.

16. Registreringsenheden registrerer data i EVR senest 20 arbejdsdage efter modtagelsen af en fuldstændig ansøgning. Registreringsenheden skal inden fristen enten registrere køretøjet eller anmode om korrigering eller præcisering.

17. Ihændehaveren skal have mulighed for at gennemgå status for ansøgningerne via et webbaseret instrumentbræt.

18. EVR underretter ihændehaveren og registreringsenheden om enhver ændring af status for ansøgningen om registrering.

3.2.2. Sager om registrering

Sager om registrering er anført nedenfor. Hvis det er relevant, kan de forskellige sager om registrering samles i en enkelt ansøgning om køretøjregistrering.

3.2.2.1. Ny registrering

Alle obligatoriske felter i tabel 1 skal udfyldes sammen med eventuelle yderligere obligatoriske felter, som kræves af medlemsstaten i overensstemmelse med punkt 3.2.1.14.

Ansøgninger indsendes af ihændehaveren til registreringsenheden i medlemsstaten inden for det anvendelsesområde, hvor der søges om registrering af køretøjet.

For køretøjer, der kommer ind i Unionens jernbanesystem fra tredjelande i overensstemmelse med punkt 3.2.1.5, skal ansøgningerne indgives til registreringsenheden i den første medlemsstat, hvor køretøjet påtænkes anvendt. I så fald skal ansøgningen mindst indeholde oplysninger om identiteten af ihændehaveren, enheden med ansvar for vedligeholdelse og begrænsningerne for benyttelsen af køretøjet.

3.2.2.2. Ajourføring af en eksisterende registrering

Ansøgninger indsendes af ihændehaveren til registreringsenheden i den medlemsstat, hvor køretøjet er registreret. Det er kun de parametre i tabel 1, der skal ajourføres, som skal udfyldes.

3.2.2.3. Ændring af ihændehaveren

Hvis en ihændehaver af et køretøj udskiftes, er det den nuværende ihændehaver, som har ansvaret for at underrette registreringsenheden i god tid, således at sidstnævnte kan opdatere EVR. Førstnævnte ihændehaver fjernes først fra registreringen i EVR og løses fra sit ansvar, når den nye ihændehaver har bekræftet sin accept af status som ihændehaver. Hvis der på afregistreringsdatoen for den aktuelt registrerede ihændehaver ikke er nogen ny ihændehaver, som har accepteret status som ihændehaver, suspenderes registreringen af køretøjet.

3.2.2.4. Ændring af en enhed med ansvar for vedligeholdelse (»ECM«)

Såfremt der sker en udskiftning af ECM for et køretøj, skal ihændehaveren underrette registreringsenheden i god tid, således at sidstnævnte kan opdatere EVR. Den tidligere ECM fremsender vedligeholdelsesdokumentationen til enten ihændehaveren eller den nye ECM. Den tidligere ECM løses fra sit ansvar, når den er fjernet fra EVR. Hvis der på datoen for afregistreringen af den tidligere ECM ikke er nogen ny enhed, som har bekræftet sin accept af ECM-status, suspenderes registreringen af køretøjet.

3.2.2.5. Ejerskifte

Såfremt der sker en udskiftning af ejeren, skal ihændehaveren underrette registreringsenheden i god tid, således at sidstnævnte kan opdatere EVR.

3.2.2.6. Suspension eller genaktivering af en registrering

Den nye status (8) og årsagen dertil skal udfyldes. Statusdatoen udfyldes automatisk af EVR.

Et køretøj, hvis registrering er suspenderet, må ikke benyttes i Unionens jernbanesystem.

Genaktivering af en registrering, efter at denne er suspenderet, kræver, at registreringsenheden på ny undersøger de forhold, som var årsag til suspensionen og, hvis det er relevant, i samarbejde med den nationale sikkerhedsmyndighed, der anmodede om suspensionen.

3.2.2.7. Tilbagekaldelse af registreringen

Den nye status (8) og årsagen til denne status skal udfyldes. Statusdatoen udfyldes automatisk af systemet.

Et køretøj, hvis registrering er tilbagekaldt, må ikke benyttes på Unionens jernbanesystem i henhold til en sådan registrering.

3.2.2.8. Ændring af EVN efter tekniske ændringer

Den europæiske identifikationskode for køretøjer (EVN) ændres, når den ikke afspejler interoperabilitetsevnen eller de tekniske karakteristika i henhold til tillæg 6 på grund af tekniske ændringer af køretøjet. Sådanne tekniske ændringer kan kræve en ny køretøjsomsætningstilladelse og, hvor det er relevant, en ny typegodkendelse i overensstemmelse med artikel 21 og 24 i direktiv (EU) 2016/797. Ihændehaveren underretter registreringsenheden i den medlemsstat, hvor køretøjet er registreret, om disse ændringer og, hvor det er relevant, om den nye køretøjsomsætningstilladelse. Denne registreringsenhed tildeler køretøjet et nyt EVN.

Ændringen af EVN består i en ny registrering af køretøjet og efterfølgende tilbagekaldelse af den hidtidige registrering.

3.2.2.9. Ændring af EVN og den medlemsstat, hvor køretøjet er registreret

EVN kan ændres efter anmodning fra ihændehaveren ved at registrere køretøjet på ny i en anden medlemsstat inden for anvendelsesområdet og efterfølgende tilbagekalde den hidtidige registrering.

3.2.3. Automatisk meddelelse om ændringer

Når der er foretaget en ændring af en eller flere registreringer, sender IT-systemet i EVR en automatisk meddelelse pr. e-mail til ihændehaveren og til de berørte nationale sikkerhedsmyndigheder for køretøjets anvendelsesområde om ændringen, hvis de abonnerer på sådanne meddelelser.

Efter en ændring af ihændehaveren eller ejeren eller ECM sender IT-systemet i EVR en automatisk meddelelse pr. e-mail til henholdsvis den hidtidige ihændehaver og den nye ihændehaver eller den tidligere ejer og den nye ejer eller den tidligere ECM og den nye ECM.

En ihændehaver eller ejer eller ECM eller et organ, der udsteder en EF-erklæring, kan vælge at modtage automatiske meddelelser pr. e-mail med oplysninger om ændringer af de registreringer, de er omfattet af.

3.2.4. Historiske data

Alle data i EVR skal opbevares i 10 år fra datoen for tilbagekaldelsen af køretøjets registrering. Dataene skal som minimum være tilgængelige online i de første tre år. Efter tre år kan dataene arkiveres. Hvis der på noget tidspunkt i perioden på 10 år indledes en undersøgelse, som omfatter et eller flere køretøjer, opbevares data vedrørende disse køretøjer ud over den 10-årige periode, hvis det kræves af undersøgelsesorganer i henhold til artikel 22 i Europa-Parlamentets og Rådets direktiv (EU) 2016/798 (9) eller nationale jurisdiktioner.

Efter tilbagekaldelsen af et køretøjs registrering må ingen af de registreringsnumre, som er tildelt køretøjet, tildeles et andet køretøj i 100 år regnet fra tilbagekaldelsesdatoen.

Eventuelle ændringer af oplysningerne i EVR skal registreres.

3.3. Forvaltning af brugere

3.3.1. Anmodninger fra brugeren

Enhver person eller organisation skal kunne anmode om adgang til EVR via en webbaseret formular (del af den centrale UCA) hos den kompetente registreringsenhed, hvor personen eller organisationen er beliggende.

Registreringsenheden vurderer anmodningen og opretter, hvis det er relevant, en brugerkonto til ansøgeren og tildeler de nødvendige adgangsrettigheder i overensstemmelse med punkt 3.3.2 og 0.

3.3.2. Adgangsret

Adgangsrettigheder til data i EVR er anført i tabellen nedenfor:

Tabel 2

Enhed Læseret Opdateringsret Registreringsenheden i medlemsstat »XX« Alle data Alle data i køretøjsregistret i medlemsstat »XX« NSA Alle data Ingen Agentur Alle data Ingen Ihændehaver Alle data for de køretøjer, som denne er ihændehaver af Ingen ECM Alle data, undtagen ejerens henvisninger, om køretøjer, for hvilke denne er ECM Ingen Ejer Alle oplysninger om de køretøjer, som denne ejer Ingen Jernbanevirksomhed Alle data, undtagen ejerens henvisninger, baseret på et eller flere køretøjsnumre Ingen Infrastrukturihændehaver Alle data, undtagen ejerens henvisninger, baseret på et eller flere køretøjsnumre Ingen Det i artikel 22 omhandlede undersøgelsesorgan i direktiv (EU) 2016/798 og det i artikel 55 omhandlede tilsynsorgan i Europa-Parlamentets og Rådets direktiv 2012/34/EU (10). Alle data for køretøjer, som tilses eller revideres Ingen EF-verifikationserklæring for det udstedende organ (ansøgeren) Alle data for de køretøjer, som det er det udstedende organ af EF-verifikationserklæringen for (ansøgeren), undtagen ejerens henvisninger Ingen Andre legitime brugere med NSA- eller agenturgodkendelse (11) Kan lejlighedsvis defineres ved en begrænsning i varighed, undtagen ejerens henvisninger Ingen

Adgangen til EVR's data kan udvides til relevante tredjelandsenheder eller mellemstatslige organisationer, hvis dette er fastsat i en international aftale, som Den Europæiske Union er part i.

3.3.3. Andre rettigheder

Ihændehavere skal kunne indgive ansøgninger om registrering.

En organisation skal kunne forelægge ændringer til sine egne data, der opbevares i referencedataene (se punkt 3.4)

3.3.4. Sikkerhed

Autentifikation af brugere skal ske ved hjælp af brugernavn og password. I tilfælde af ihændehavere (ansøgere om køretøjsregistrering) og registreringsenheder skal autentifikationen fastsætte sikringsniveauet »betydelig« som omhandlet i punkt 2.2.1 i bilaget til Kommissionens gennemførelsesforordning (EU) 2015/1502 (12).

3.3.5. Databeskyttelse

Data i EVR forvaltes i henhold til Europa-Parlamentets og Rådets forordning (EU) 2016/679 (13) og gældende national lovgivning om databeskyttelse.

3.4. Referencedata

For at sikre harmoniseret datainput i registreringsprocessen anvender EVR referencedata. EVR-referencedata for parametrene i tabel 1 skal være tilgængelige for brugere i den harmoniserede e-formular via ARS.

3.4.1. Ajourføring af referencedata

Agenturet ajourfører referencedata og stiller dem til rådighed i et centralt redskab (en del af RDA) i samarbejde med registreringsenhederne.

Enhver organisation, der er registreret i referencedataene, skal kunne fremsende ændringer til sine data via en webbaseret grænseflade.

Når der fremsættes en ansøgning om registrering, sikrer registreringsenheden, at organisationsdataene registreres i referencedataene med tildeling af en organisationskode fra agenturet eller, hvis en sådan allerede er registreret, at referencedataene ajourføres med nye data, der fremlægges af ihændehaveren.

3.4.2. Organisationskoder

3.4.2.1. Definition af organisationskode

En organisationskode er en unik identifikator, der består af fire alfanumeriske tegn, som tildeles en organisation af agenturet.

3.4.2.2. Formatet af organisationskoder

For hvert af de fire alfanumeriske tegn kan alle de 26 bogstaver i ISO 8859-1-alfabetet eller ethvert tal fra 0 til 9 anvendes. Bogstaver skrives med versaler.

3.4.2.3. Tildeling af organisationskoder

Enhver organisation, som har adgang til EVR eller identificeres deri, tildeles en organisationskode.

Agenturet skal offentliggøre og ajourføre proceduren for tilvejebringelse og tildeling af organisationskoder.

En række koder, der kun tildeles selskaber inden for TAP eller TSI TAF, skal præciseres i EVR-retningslinjerne.

3.4.2.4. Offentliggørelse af listen over organisationskoder

Agenturet offentliggør listen over organisationskoder på sit websted.

4. EKSISTERENDE KØRETØJER

4.1. Køretøjsnummer

1. Køretøjer, som allerede er udstyret med et 12-cifret nummer, beholder det nuværende nummer. Det 12-cifrede nummer registreres uden ændringer af nogen art.

2. Køretøjer uden et 12-cifret nummer ( 14 ) tildeles et 12-cifret nummer (jf. tillæg 6) i EVR. IT-systemet i EVR knytter denne EVN til køretøjets nuværende nummer. Hvad angår køretøjer, som anvendes i international trafik, med undtagelse af dem, der er forbeholdt historiske formål, anvendes det 12-cifrede nummer fysisk på selve køretøjet i en periode på seks år efter tildelingen i EVR. Hvad angår køretøjer, som anvendes i indenlandsk trafik, og dem, der er forbeholdt historiske formål, er den fysiske anvendelse af det 12-cifrede nummer frivillig.

4.2. Procedure for overgangen fra nationale køretøjsregistre (NVR) til EVR

Den enhed, som tidligere havde ansvaret for køretøjsregistrering, skal stille alle oplysninger til rådighed for registreringsenheden i det land, hvor den er beliggende.

Eksisterende køretøjer skal kun registreres i én af følgende medlemsstater:

— den medlemsstat, hvor de første gang blev godkendt til ibrugtagning i overensstemmelse med artikel 21 til 26 i direktiv 2008/57/EF

— den medlemsstat, hvor de blev registreret, efter at de var blevet godkendt i overensstemmelse med artikel 21 og 25 i direktiv (EU) 2016/797

— i tilfælde af registreringer, der overføres til NVR i en anden medlemsstat, af denne medlemsstat.

4.3. Eksisterende systemer

Det standardiserede NVR, oversættelsesværktøj og virtuelle køretøjsregistersystemer omhandlet i afgørelse 2007/756/EF ophæves.

5. RETNINGSLINJER

For at lette gennemførelsen og anvendelsen af dette bilag offentliggør agenturet retningslinjer og ajourfører disse.

Medlemsstaterne opstiller, offentliggør og ajourfører retningslinjer, der angiver deres sprogpolitik, herunder kommunikationsbestemmelser.

(*1) Der er tale om koder, der offentliggøres og opdateres officielt på EU's hjemmeside i Vejledning i Udformning af EU-publikationer. I tilfælde af den multinationale sikkerhedsmyndighed Channel Tunnel Intergovernmental Commission anvendes landekoden CT. I tilfælde af agenturet anvendes EU-landekoden.

(1) Rullende materiel, som først tages i brug i Estland, Letland eller Litauen, og som er beregnet til brug uden for Den Europæiske Union som led i det fælles vognmateriel til brug på sporvidden 1 520 mm, registreres både i det europæiske køretøjregister, EVR, og i informationsdatabasen hos Jernbanetransportrådet for Sammenslutningen af Uafhængige Stater. I dette tilfælde kan det 8-cifrede nummereringssystem anvendes i stedet for det nummereringssystem, der er angivet i tillæg 6.

(2) For køretøjstyper, der er godkendt i overensstemmelse med artikel 26 Europa-Parlamentets og Rådets direktiv 2008/57/EF (EUT L 191 af 18.7.2008, s. 1) og artikel 24 direktiv (EU) 2016/797.

(3) Det skal være muligt at angive henvisninger til den EF-verifikationserklæringen for delsystemet for det rullende materiel og CCS-delsystemet

(4) Det skal være muligt præcist at fastslå data for alle tilladelser, der udstedes til køretøjet.

(5) Køretøjsomsætningstilladelse udstedt i henhold til kapitel V i direktiv (EU) 2016/797 eller ibrugtagningstilladelse udstedt i henhold til kapitel V i direktiv 2008/57/EF eller i henhold til de tilladelsesordninger, der fandtes inden gennemførelsen af direktiv 2008/57/EF.

(6) Supplerende felter, hvis det er hensigtsmæssigt, jf. punkt 3.2.1.14.

(7) Kommissionens gennemførelsesforordning (EU) 2018/545 af 4. april 2018 om praktiske bestemmelser for jernbanekøretøjsgodkendelses- og jernbanekøretøjstypegodkendelsesprocessen i henhold til Europa-Parlamentets og Rådets direktiv (EU) 2016/797 (EUT L 90 af 6.4.2018, s. 66).

(8) Som anført i tillæg 3.

(9) Europa-Parlamentets og Rådets direktiv (EU) 2016/798 af 11. maj 2016 om jernbanesikkerhed (EUT L 138 af 26.5.2016, s. 102).

(10) Europa-Parlamentets og Rådets direktiv 2012/34/EU af 21. november 2012 om oprettelse af et fælles europæisk jernbaneområde (EUT L 343 af 14.12.2012, s. 32).

(11) Agenturet definerer i samarbejde med de nationale sikkerhedsmyndigheder proceduren for anerkendelse af legitime brugere.

(12) Kommissionens gennemførelsesforordning (EU) 2015/1502 af 8. september 2015 om fastlæggelse af tekniske minimumsspecifikationer og procedurer for fastsættelse af sikringsniveauer for elektroniske identifikationsmidler i henhold til artikel 8, stk. 3, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EUT L 235 af 9.9.2015, s. 7).

(13) Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).

(14) Uanset fodnote 1 i tabel 1.